"PUOTLALELETSO YA BOBEDI MEPHATO 7 – 9 • go reetsa, go bua, go buisa/go lebelela le go kwala/go tlhagisa puo ka go itshepa le ka natefo. Dikgono tse le maitlhomo di aga motheo wa go ithuta mo botshelong jotlhe. • tlhagisa le go emela, ka molomo le ka go kwala dikakanyo tsa bona, megopolo le maikutlo ka go itshepa gore ba kgone go nna baakanyi ba ba ikemetseng gape ba akanya ka tsenelelo. • dirisa Puotlaleletso le boikakanyetsi jwa bona go batlisisa ka bona, ditso tse di faorloganeng le ka ga lefatshe le le ba dikologileng, le go fokotsa/lomaganya dikgoreletsi tsa puo le tsa setso le go tsweletsa puontsi. se, se tla ba kgontsha go tlhagisa maitemogelo a bona le diphitlhelelo tsa bona ka ga lefatshe ka go bua le ka go kwala. • dirisa Puotlaleletso ya bona go fitlhelela le go laola tshedimosetso ya go ithuta mo maemong a a farologaneng. tshedimosetso ya go ithuta puo ke kgono e e botlhokwa mo ‘motlheng o wa tshedimosetso’ e bile e aga motheo wa go ithuta mo botshelong jotlhe. • dirisa Puotlaleletso jaaka sediriswa sa go tlhagisa tshedimosetso, ka ditlhogo tse tlwaelegileng; go dirisa mefuta e mentsi ya ditlhangwa le go buisetsa ditlhangwa tse dintsi maitlhomo a a farologaneng, jaaka go itumedisa le tshedimosetso. 2. 1. 2 Dikgono tsa puo Kharikhulamo ya Puotlaleletso ya bobedi e rulagantswe go ya ka dikgono tse di latelang: Go reetsa le Go bua Go buisa le Go lebelela Go kwala Go tlhagisa Dipopego tsa Puo le melawana 2.1.3 Dikgato tsa go ruta puo Dikgato tsa go ruta puo mo ditokomaneng tse di ikaegile ka ditlhangwa tse di lotagantsweng, tsa tlhaeletsano di na le dikgato. Dikgato tsotlhe tsa go dira ka setlhangwa le ka tlhaeletsano , di ikaegile mo tirisong e e tsweletseng ya ditlhangwa le tlhagiso. Kgato e e ikaegileng ka setlhangwa e batlisisa ka mokgwa o ditlhangwa di dirwang ka ona. maikaelelo a kgato e e ikaegileng ka setlhangwa ke go kgontsha barutwana go nna le bokgoni, boitshepi, le babuisi ba ba kelotlhoko, bakwadi, balebeledi le batlhami ba ditlhangwa. E akaretsa go reetsa, lebelela, le go sekaseka setlhangwa go tlhaloganya gore se tlhagisiwa jang le gore di re ama jang. Ka go buisana go go tseneletseng barutwana ba gola mo bokgoning jwa go tlhatlhoba ditlhangwa. Kgato e e ikaegileng ka ditlhangwa gape e akaretsa go tlhagisa mefuta e e farologaneng ya ditlhangwa ka maikaelelo le baamogedi ba ba rileng. Kgato e e thuswa ke go tlhaloganngwa gore setlhangwa se agilwe jang. Kgato ya tlhaeletsano e tshitshinya gore fa go ithutiwa puo, morutwana o tshwanetse go rutwa thata puo e e totilweng le go neelwa ditšhono tse di dintsi go ikatisa kgotsa go tlhagisa puo ka maikaelelo a tlhaeletsano ya botsalano le tiriso. Go ithuta ga puo go tshwanetse ga tsweletswa mo phaposing mo dikgono tsa go ithuta go buisa/ go lebelela le go kwala/go tlhagisa di ithutwang ka go ithuta le go ithuta go kwala ka go kwala thata Go ruta puo go o diragala ka mokgwa wa go lotaganya, morutabana e le sekao sa mekgwa e e siameng, barutwana ba ithuta dikgono tse di maleba ka ditlhopha pele ba diragatsa dikgono tse ka bo bona. Popego ya thuto nngwe le 10 PEGELO YA PHOLISI YA KHARIKHULAMO LE TLHATLHOBO"